Христо Ковачев
Христо Петров Ковачов  е български националреволюционер и общественик.

Биография 
Христо Ковачев е роден е през 1845 г. в град Сопот. Завършва училище при Йордан Ненов. Учителства в Пазарджик, село Райково и най-дълго в София. Пее като псалт в църквата Света Неделя. Занимава се с книжарство.

Близък съратник е на Васил Левски и съосновател на Софийския революционен комитет. Впоследствие е избран за секретар на комитета. Заловен е от турците и е съден по време на процеса срещу Апостола (1873). Заточен е в Диарбекир.

След Освобождението от османско владичество се завръща в родината, където заема редица административни постове. Секретар е на комитета за издигане Паметник на Васил Левски в София.

Христо Ковачев е увековечен в разказа на Иван Вазов „Апостолът в премеждие“. Днес на негово име в София е наречена улица, близо до булевард „Васил Левски“.

Външни препратки 
 „Апостолът в премеждие“ в архива на „Словото“
 Енциклопедия на Българските родове. КОВАЧЕВ (Сопот)
 ул. „Христо Ковачев“ в София – Google maps
 Диарбекирски дневник и спомени на Тоне Крайчов (за Ковачев се споменава на много места)

Български учители
Български книжари
Дейци на ВРО
Васил Левски
Родени в Сопот
Починали в София
Затворници в Диарбекир
Псалти